	СПРАВКА

ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА УСЛОВИЯТА И РЕДА ЗА ИЗДАВАНЕ НА РАЗРЕШЕНИЕ ЗА ОТГЛЕЖДАНЕ НА РАСТЕНИЯ ОТ РОДА НА КОНОПА (КАНАБИС), ПРЕДНАЗНАЧЕНИ ЗА ВЛАКНО, СЕМЕНА ЗА ФУРАЖ И ХРАНА И СЕМЕНА ЗА ПОСЕВ, СЪС СЪДЪРЖАНИЕ ПОД 0,2 ТЕГЛОВНИ ПРОЦЕНТА НА ТЕТРАХИДРОКАНАБИНОЛ, ОПРЕДЕЛЕНО В ЛИСТНАТА МАСА, ЦВЕТНИТЕ И ПЛОДНИТЕ ВРЪХЧЕТА, ЗА ТЪРГОВИЯ И КОНТРОЛ


	№
	Организация/потребител

(вкл. начина на получаване на предложението)
	Бележки и предложения
	Приети/

неприети
	Мотиви

	1. 
	Българска асоциация за индустриален коноп
	1. В чл. 2 от Проекта са опреде-лени лицата, които могат да получат разрешително за отглеждане на индустриален коноп. От текста обаче не става ясно какво е изброяването в т. 1 до 3 - алтернативно или кумулативно, т.е. дали кандидата да има една от изброените регистрации или всички. Това трябва да бъде уточнено, като считаме за естествено изброяването да е алтернативно.
	Не се приема
	Видно от граматическото тълкуване на разпоредбата, изискванията са предвидени кумулативно, доколкото в текста не са из-ползвани думи, насочващи към тълкуване за алтернативност (например „и/или“, „или“).

	2. 
	
	2. Допълнително, изброяването в чл. 2 изключва, дефинитивно производителя на храни от семена на коноп въпреки, че в чл. 12 т. З се разрешава търговията с лица регистрирани по Закона за храните. Смятаме това ограничение за пропуск, който следва да бъде поправен.
	Не се приема


	Предложението е неясно. От друга страна, систематичното място на чл. 2 се намира в Глава втора, относима към условията и реда за издаване на разрешение за отглеждане на растения от рода на конопа, като за целите на контрола земеделските производители, които отглеждат посочените растения следва да бъдат регистрирани като такива. В този смисъл, ако производител на храни от семена от коноп желае да получи разрешение за отглеждане на растения от рода на конопа, той също следва да бъде регистриран земеделски производител. Видно от изложеното проектът на наредба не въвежда конкретни ограничения за конкретни лица.



	3. 
	
	3. В чл. З от Проекта въвеждат нови изисквания относно езика, а именно документите към заявлението да бъдат представени на български език (ал. 2), а в случай на официален документ - превода да бъде официален (ал. 3).

Подобно изискване към документацията до този момент нямаше и намираме въвеждането му днес - десет години след влизането на Република България в ЕС -на странно и неуместно. Досега имаше възможност документите да бъдат на английски. Ако от заявителя се изисква превежда-нето (например) на 150 етикета от 150 чувала, на български език, това би оскъпило значително административния процес по издаването на разрешително.

Ето защо предлагаме тези изисквания да отпаднат.
	Не се приема
	Официалния език в Република България е българският. Бележката е неясна, защо е даден пример със 150 етикета при положение, че може да се представи 1 етикет, който ще е образец.

	4. 
	
	4. В чл. 4 от Проекта се въвежда изискването към документите придружаващи заявлението да се представи и свидетелство да съдимост. Считаме, че подобно изискване не е въведено в Закона за контрол върху наркотичните вещества и въвеждането му в подзаконовия акт е незаконосъобразно.

Считаме, че същото следва да отпадне.
	Не се приема
	Съгласно чл. 29, ал. 1, изр. второ от Закона за контрол върху наркотичните вещества и прекурсорите, условията и редът за издаване на разрешение, търговия и контрол се определят с наредба на министъра на земеделието и храните. От цитираната разпоредба е видно, че на министъра е предоставено правомощие, в рамките на своята оперативна самостоятелност, сам да определи какви условия да предвиди, че следва да бъдат изпълнени от кандидатите, с оглед преценката на кои лица следва да бъде разрешено да отглеждат коноп.

	5. 
	
	5. Чл. 6 от Проекта:
	
	

	6. 
	
	а) В ал. 1 е заложен един сериозен проблем.

С оглед текста на ал. 1 става ясно, че независимо от датата на подаване на заявлението, Министърът на земеделието и храните ще издава разрешенията в едно-месечен срок от изтичането на крайния срок по чл. З ал. 1, т.е. разрешението може да бъде из-дадено чак на 10 април, въпреки че технологично засяването може да стане и преди тази дата (съобразно различните климатични райони в страната).

Не откриваме никаква логика в това! Административно, МЗХ ще се „задръсти" от производства в края на срока. Кандидатстващите за разрешение няма да имат ни-какъв стимул да подават документите си преди 10 март.

Ето защо предлагаме в ал. 1 да е записано, че Министърът издава акта по чл. 6 ал. 1 в едномесечен срок от подаването на заявлението.
	Не се приема
	Сроковете са инструктивни

	7. 
	
	б) В ал. 1 т. 2 изрично е по-сочено, че разрешение се отказва, ако заявителят има влязла в сила присъда по чл. 354а - 354в НК.

Както посочихме по-горе самото изискване за представяне на свидетелство за съдимост не среща опора в текста на ЗКНВП. Посочването на присъди по чл. 354а - чл. 354в, обаче представлява откровена дискриминация. Поставя осъдените по всякакви други престъпления в по-благоприятна позиция без да има никаква причина за това.

Предлагаме този текст да отпадне.
	Не се приема
	Обявяването на деянията, визи-рани в чл. 354а – чл. 354в от НК, за престъпни, обезпечава спазването на общата забрана, уредена в чл. 7, ал. 1 от ЗКНВП, чрез средствата на наказателното право. Доколкото посочените престъпления са регламентирани в Глава единадесета „Общоопасни престъпления“ от Особената част на НК, Раздел III. „Престъпления против народното здраве и околната среда“, то същите накърняват обществените отношения, които осигуряват неприкосновеността на здравето на неопределен кръг граждани и по – точно тези обществени отношения, които установяват правилата за законосъобразното производство, придобиване, държане, разпространение, засяване и отглеждане на вещества и растения, които законът класифицира като наркотични, както и на техните аналози, с оглед опазване здравето на неопределен кръг граждани. Именно в тази връзка и с оглед спазване на духа на ЗКНВП, правната логика изисква разрешенията да бъдат издавани при условията на опазване на цитираните обществени отношения. В тази връзка не е целесъобразно да се откаже издаването на посочените разрешения, в случай че заявителят е осъден с влязла в сила присъда за извършване на всякакво престъпление от общ характер (напр. престъпление по чл. 286, ал. 1 от НК). Това е така, тъй като различните престъпления от общ характер засягат обществени отношения, които не са свързани с тези, на-кърнени с деянията по чл. 354а – чл. 354в от НК, съответно не е оправдано издаването на разрешение по чл. 29, ал. 1 от ЗКНВП на лице, което не е застрашило с виновно, противоправно, общественоопасно и наказуемо деяние обществените отношения, чието опазване е гарантирано с Глава I, Раздел III от НК, да се обвърже с неизвършването на каквото и да е престъпление от общ характер.

	8. 
	
	в) Уточнението в ал. 4 е на-пълно излишно. Чл. 58 ал. 4 АПК е съвсем ясен - мълчаливо съгласие има само, когато е изрично уредено. От друга страна, ако министърът не се произнесе в срок ще е налице мълчалив отказ, който ще подлежи на обжалване независимо от този текст.

Предлагаме ал. 4 да отпадне, като излишна.
	Приема се
	

	9. 
	
	6. Считаме забраната в чл. 7 от Проекта за добиването на повече от една реколта за излишна и ограничаваща, без особен практически смисъл и ограничаваща икономическия потенциал на производството на коноп. От мотивите на проекта не става ясно, кому е нужно и какъв интерес обслужва подобно ограничение. Нещо повече, в държавите-членки на съюза подобни ограничения няма и така ние сме поставени от собственото си законодателство в по-неизгодна конкурентна позиция.

Предлагаме ограничението за една реколта да отпадне.
	Не се приема
	В рамките на валидността на из-даденото разрешение /до края на календарната година/ се допуска земеделския стопанин да засее еднократно само една реколта върху заявената площ, в рамките на сеитбооборота. При климатичните условия на страната, от една и съща площ при конопа е възможно да се получи само една нормална реколта от конопени стъбла и/или семена, тъй като вегетационният период на конопа е 130-160 дни.

Считаме, че по този начин ще бъдат избегнати случаите за безконтролно презасяване на площи с коноп, за цели различни от издаденото разрешение.

	10. 
	
	7. В чл. 8 от Проекта се откриват следните проблеми:

Въпреки, че в чл. 7 е казано, че валидността на разрешението е до края на календарната година, в т. 1 на чл. 8 е казано, че действието му се прекратява с изтичането на срока, за който е издадено. Подобна формулировка може да създаде неясноти и объркване, че разрешението по чл. 6, може да бъде издадено и за срок по-кратък от календарната година.
	Приема се
	Разпоредбата е прецизирана

	11. 
	
	8. По отношение на т. 5 от чл. 8 считаме текстът за незаконосъобразен и дискриминационен по същите причини като изложените по-горе.
	Не се приема
	По съображенията, изложени в т. 5, б. „б“

	12. 
	
	9. В чл. 9 ал. 1 е посочен срок до 30 май за представяне на справка - Приложение № 3. Тук следва да посочим, че май месец е с 31 дни и от проекта не става ясно, защо се предлага като крайна дата именно 30 май, а не 31 май.

Предлагаме датата да бъде 31 май, като край на месеца.
	Приема се
	

	13. 
	
	10. В чл. 10 е създадено още едно допълнително задължение за производителя, а именно до 30 май да представи заверено копие от разрешението по чл. 6 ведно с справка-приложение № 3 в Областната дирекция на Министерство на вътрешните работи.

Считаме, че създаването на това задължение противоречи на принципите заложени в Закона за ограничаване на административното регулиране и административния контрол върху стопанската дейност и по - специално на чл. 5 ал. 2 от него.

Предлагаме да бъде създадено задължение за контролния орган - МЗХ - да препрати тази информация до Областните дирекции, тъй като същата вече ще е на-лична при него.
	Приема се
	Разпоредбата е прецизирана

	14. 
	
	11. В чл. 11 от проекта не се съдържа никаква информация за сроковете, в които следва да бъде създадена базата данни. Не е уточнено и какъв ще бъде достъпа до нея, както и периода, за който данните ще бъдат съхранявани.

Считаме, че същото следва да бъде конкретизирано.


	Не се приема
	Базата-данни по чл.11 от проекта на наредба е предназначена за служебно ползване и не се изисква публичен достъп.

	15. 
	
	12. Тя се състои от един единствен текст - чл. 12, който само изброява, на кой може да бъде „предложена с цел търговия" продукцията от растенията.

Така се оставят без отговор множество проблеми: Има ли възможност да се продава цялото конопено растение? Може ли то да бъде изнесено извън Република България в страни от ЕС, които позволяват преработването на други части от растението на търговци, регистрирани в други държави-членки? Какво доказателство следва да се изисква от лице твърдящо, че е преработва-тел на конопено стъбло?

Въобще остава се с впечатление, че авторите на проекта са обърнали твърде малко внимание на тази глава. Тя съществено трябва са бъде подобрена.
	Не се приема
	Няма забрана за търговия на цели растения от рода на конопа, в рамките на Европейския съюз, ако са изпълнени изискванията на чл. 29, ал. 1 от ЗКВНВП, както и изискванията на митническото законодателство, ако има такива.

Преработвателите на цели растения от рода на конопа са дружества разполагащи с преработваща техника и капацитетни възможности.

	16. 
	
	13. Обръщаме внимание и текста на чл. 19, който урежда една много деликатна материя - прибирането на растенията.

Преди всичко, никъде в наредбата или в законодателството не е по-сочено и не обяснено какво означава „цъфтеж", как се опре-деля неговото начало и как него-вия край? Едновременно с това, сроковете от 10 дни са такива, че е възможно един по-голям производител да не успее да се вмести чисто технологично в тях. По ни-какъв начин не е отчетен и факторът „климатични условия". На-пълно възможно е те да не позволяват прибирането на продукцията в посочените срокове.

Предлагаме да се предвиди по-голям срок за прибирането на продукцията и да се даде възможност да бъдат отчетени климатичните условия пред съответната година.
	Приема се
	Дадени са определения за „начало на цъфтеж“ и „край на цъфтеж“

Началото на цъфтежа се определя от появата на първите близалца на женските цветове и/или на разтварянето на първите мъжки цветове. Пълният цъфтеж – от развиването на 50% от цветовете на женските цветове, без значение от развитието на близалцата и разтварянето на 50% от цветовете на мъжките и край на цъфтежа – от разтварянето или изсъхването на 10% от цветовете на мъжките и от втвърдяването или окапването на 10% от семената при женските цветове. 

В зависимост от климатичните условия през съответната година, всеки земеделски стопанин следва самостоятелно да извърши преценка за състоянието на посева и фазата на цъфтеж на растенията и да се вмести в посочените срокове.

	17. 
	
	14. Накрая, в преходните и заключителните разпоредби на Наредбата не е казано нищо за това кога тя влиза в сила. Ако това става по общия принцип - три дни след обнародването не става ясно какво по какъв начин ще се уредят отношенията при издадените разрешителни по стария режим.
	Приема се
	Добавена е заключителна разпоредба, съгласно която наредбата влиза в сила от 1 януари 2018 г.

